Qendra Kombëtare e Krishtlindjeve
Muzeu i Krishtlindjes ngjall kujtime të festave në të shkuarën
Qendra Kombëtare e Krishtlindjeve të sjell në mendje kujtimet e së shkuarës. Muzeu i vetëm i Krishlindjes në botë është i mbushur me lodra antike dhe me zbukurime. Vizitorët nga e gjithë bota shkojnë në qendrën me pronarë privatë në qytetin e vogël "Paradise" të Pensilvanisë. Qendra Kombëtare e Krishtlindjes është e mbushur me nostalgji dhe me mijëra objekte që pasqyrojnë frymën e festës. Kjo dhomë është e mbushur me lodra të magjishme të epokave të ndryshme. Lindsay Hallman erdhi për ta vizituar muzeun me fëmijët. Lodrat e vjetra janë diçka e re për djalin e saj, Brody, i cili është po aq i gëzuar. Në muze janë vendosur pesëqind figura të Santës, përfshirë ekspozitën e Polit të Veriut dhe atë për Krishtlindjen në mbarë botën. Rreth tre të katërtat e objekteve i ka sjellë nga Jim Morrison, i cili filloi të grumbullojë objekte të Krishlindjes që kur ishte fëmijë. Tani në të 70-at, Morrison i vendos lodrat në muze për ta ndarë me të tjerët dashurinë e tij të Krishtlindjen. Vizitorët i tërheq shumë ky rikrijim i dyqanit Woolworth, e para kompani e shitjeve me pakicë që shiste mallra të lira. Për më shumë se një shekull, që nga fundi i viteve 1800, Woolworth ishte vendi ku mund të blije zbukurime dhe lodra për Krishtlindje. Të rinjtë, por edhe ata me shpirt të ri, mund të shohin këtu edhe TudorTowne-in, bazuar tek libri rreth një fshati të vjetër anglez, ku të gjitha kafshët përfshihen nga hareja e Krishtlindjes. "Toyland Train Mountain" përshkohet nga trena elektrikë që udhëtojnë nëpër fshatra dhe qytete. Kjo ekspozitë të kujton versionet më të vogla që shpesh vendosen nën Pemën e Krishtilindjes. Jim Morrison thotë se ai do që vizitorët të kujtojnë këtu kuptimin e vërtetë të Krishtlindjes, të festojnë lindjen e Jezusit. Vizitorët më të moshuar, ekspozimi i relikeve i çon në vitet e fëmijërisë. Ndërsa fëmijët njihen këtu me gëzimin e Krishtlindjes në vitet e shkuara, kur ata ende nuk kishin lindur.